Gweithdrefn Anfon Pren

Dosbarthu rhifau PIN ar gyfer cludo pren

Mae'r ddogfen hon yn ganllaw i gwsmeriaid ar gyfer y Llinell Anfon Symudol a'r Ddesg Anfon yn Aberystwyth.

* Mae'n rhaid i chi gael rhif PIN cyn mynd i goedwig at ddiben llwytho pren. Os nad ydych wedi cael rhif PIN, ni fydd hawl gennych lwytho na symud pren o unrhyw goedwig.
* Rhaid cael rhifau PIN o'r cludwr (sy'n gweithredu ar ran y cwsmer) cyn codi unrhyw bren.
* Mae gan gwsmeriaid gyfrifoldeb cyffredinol dros weithrediadau eu cludwyr.
* Ni chaiff rhifau PIN eu dosbarthu ar gyfer unrhyw gontractau sydd wedi dod i ben neu'r rheiny lle mae'r maint cytunedig eisoes wedi'i gyflawni, neu ar gyfer unrhyw gwsmer sydd wedi'i 'atal' neu ei wahardd am ba reswm bynnag.

## Cyn gwneud cais am rif PIN

* Mae'n rhaid bod cwsmeriaid a chludwyr wedi rhag-gofrestru â'r Pecyn Rheoli Pren (TMP) (gan gynnwys manylion cyswllt, rhif cofrestru'r cerbyd cludo pren ac ati) cyn eu bod yn gallu ymgeisio am rifau PIN.
* Cyn gofyn am rif PIN, mae'n rhaid i'r cwsmer gofrestru llyfr DRN (tocyn anfon) gyda'r Ddesg Anfon. Ni fydd y gwasanaeth Llinell Anfon Symudol yn dosbarthu rhif PIN oni bai fod rhif DRN gweithredol.
* Bydd angen i gludwyr hefyd fod wedi rhag-gofrestru ffôn symudol â'r Ddesg Anfon i’w ddefnyddio gyda'r Llinell Anfon Symudol.

## Dulliau o gael rhifau PIN

Mae dwy ffordd o gael rhifau PIN ar hyn o bryd – Anfon â llaw ac Anfon symudol

Rhif PIN 'â llaw'

Ffoniwch y Ddesg Anfon yn Aberystwyth a gofynnwch am rif PIN 'â llaw' - (rhoddir y rhif PIN dros y ffôn a chaiff yr anfoniad ei fewnbynnu i'r Pecyn Rheoli Pren â llaw gan staff y Ddesg Anfon).

Wrth ymgeisio am rif PIN â llaw, bydd yn rhaid i gludwyr ddarparu'r wybodaeth ganlynol:

* + Enw'r cwsmer – Enw'r cludwr/Enw'r gyrrwr/Enw'r cwsmer
	+ Rhif y contract – i'w ysgrifennu ar y nodyn cludo.
	+ Rhif DRN (Os ydych chi, y cludwr, yn defnyddio llyfr y cwsmer ei hun, neu eich bod yn berchen ar lyfr U3b Cyfoeth Naturiol Cymru, bydd angen i chi roi rhif y DRN rydych yn ei ddefnyddio).
	+ Rhif llannerch/math o gynnyrch , a'r rhywogaeth sy'n cael ei chodi
	+ Enw'r cludwr
	+ Amser/dyddiad y bwriedir codi

Caiff rhif PIN pedwar-digid ei ddosbarthu wedyn i'r Ddesg Anfon

Wrth godi'r pren cyn ei lwytho, mae'n rhaid i chi gofnodi'r wybodaeth ganlynol ar y nodyn cludo:

* Y dyddiad ac amser y dechreuoch chi godi'r cynnyrch.
* Pwysau cerbyd gros fel y'i cofnodwyd ar y ddyfais pwyso ar fwrdd eich cerbyd.

Anfon Symudol

Anfon symudol (drwy neges destun neu neges llais) – (caiff rhif PIN ei greu'n awtomatig, a chaiff yr anfoniad ei fewnbynnu i'r Pecyn Rheoli Pren yn electronig).

* Mae Anfon symudol ar gael ar gyfer cwsmeriaid sydd wedi'u cymeradwyo ymlaen llaw ar bob un o'u contractau byw (gweler codau mynediad isod am eithriadau).
* Mae'n rhaid i gwsmeriaid nad ydynt wedi'u cymeradwyo ymlaen llaw (e.e. cwsmeriaid sy'n talu ag arian parod yn syth) gael rhifau PIN â llaw drwy'r Ddesg Anfon.
* Gellir trefnu rhifau PIN â llaw hyd at 72 awr ymlaen llaw, e.e. prynhawn dydd Gwener ar gyfer bore Llun. Gellir cynnig hyblygrwydd pellach yn ystod gwyliau cyhoeddus.
* Dylid rhoi rhybudd blaenorol rhesymol i gwsmeriaid os na fydd y Ddesg Anfon ar gael.
* Mae rhif ffôn symudol argyfwng ar gael hefyd ar gyfer cwsmeriaid anfon symudol sydd wedi'u cymeradwyo ymlaen llaw yn unig, os nad yw'r system anfon symudol ar gael.
* O ran cwsmeriaid sy'n talu'n syth ag arian parod, dim ond ar ôl i ni gael cadarnhad gan adran rheoli credyd Cyfoeth Naturiol Cymru eu bod wedi talu ymlaen llaw am y llwyth(i), y caiff rhif PIN â llaw ei ddosbarthu.
* Mae gan gwsmeriaid 10 niwrnod gwaith i ddarparu copi o'r DRN a'r tocyn pwysau i'r Ddesg Anfon, neu byddant yn cael eu hanfonebu am 30 tunnell (nid yw hyn yn cynnwys cwsmeriaid sy'n hunanfilio)
* Mae'n rhaid i'r cwsmer/cludwr hysbysu'r Ddesg Anfon am unrhyw anfoniadau a ganslwyd cyn gynted â phosibl.

## Gwirio rhifau PIN

* Bydd Cyfoeth Naturiol Cymru yn cwblhau archwiliadau diogelwch ar anfon contract (naill ai drwy gamerâu diogelwch neu rwystro lorïau'n ffisegol)
* Caiff camerâu diogelwch eu gosod ar safleoedd pren er mwyn recordio'r weithred o godi pren
* Bydd unrhyw weithred codi pren a ddigwyddodd heb ei hawdurdodi (sef rhif PIN) yn arwain at sancsiynau posibl (ar sail difrifoldeb y digwyddiad)

Codau mynediad

* Gellir cau codau mynediad dros dro er mwyn rhwystro anfon symudol rhag digwydd, a gall rhesymau dros wneud hyn gynnwys:
	+ Mae'r cwsmer wedi'i wahardd am dor-contract neu wedi'i atal gan adran Rheoli Credyd Cyfoeth Naturiol Cymru
	+ Mae'r contract wedi dod i ben neu mae'r maint cytunedig wedi'i gyflawni, neu mae cais ar gyfer amrywio contract ar waith
	+ Mae'r cwsmer wedi cael ei gosbi gyda gwaharddiad o ganlyniad i orlwytho
	+ Oherwydd digwyddiadau sydd wedi'u cynllunio, e.e. ralïau ceir, pryderon iechyd a diogelwch neu dywydd gwael
* Os yw'n briodol, gellir 'atal' y cwsmer a/neu osod gwaharddiad ar y contract.
* O dan amgylchiadau priodol, gellir dosbarthu rhifau PIN â llaw yn lle anfon symudol.

Rhagor o wybodaeth i gwsmeriaid

* Os yw rhif PIN wedi dod i ben yn ystod oriau gwaith arferol, mae'n rhaid i chi, y cwsmer, neu'r cludwr gysylltu â'r Ddesg Anfon er mwyn cael rhif PIN newydd. Ni fydd hawl gennych godi pren o safle Cyfoeth Naturiol Cymru gyda rhif PIN sydd wedi dod i ben. Bydd Cyfoeth Naturiol Cymru yn ystyried methiant i ddilyn y weithdrefn hon fel achos o gymryd pren heb ganiatâd.
* Os oes gennych rif PIN dilys, ond eich bod wedi cael eich ailgyfeirio i gasglu llwyth gwahanol, bydd yn rhaid i chi gysylltu â'r Ddesg Anfon er mwyn cael rhif PIN newydd. Tu allan i oriau gwaith arferol, mae'n rhaid i chi gysylltu drwy ddefnyddio'r Llinell Anfon Symudol Argyfwng.

Oriau agor y Ddesg Anfon:

* + Dydd Llun i ddydd Iau: 8am-5pm
	+ Dydd Gwener: 8am-4.30pm
* Rhif ffôn y Ddesg Anfon: 0300 065 4000
* Rhif ffôn Anfon symudol: 07481 344 921 (SMS)

 02920 101 503 (Llais)

* Rhif ffôn y Llinell Anfoniadau Symudol Argyfwng: 07896 995905
* Cyfeiriad e-bost cyffredinol y Ddesg Anfoni: timber.sales@cyfoethnaturiolcymru.gov.uk

Diweddarwyd 10/2/2020